**Regler for forbrugernes betaling for vandspild**

Udgangspunktet for fakturering er, at vandforbruget opgøres efter det registrerede forbrug i henhold til aflæsninger af forbrugsmåleren.

Ved et eventuelt unormalt stort forbrug, som følge af vandspild, kan forbrugeren søge vandværkets bestyrelse om fritagelse for betaling af den del af det målte vandforbrug, der overstiger normalforbruget + 300 m3 – og måske endnu lavere i absolut særtilfælde, hvor selv normale forsikringer ikke dækker.

Forbrugeren skal snarest efter konstatering af vandspildet anmelde skaden til vandværket, så en repræsentant for vandværket har mulighed for at inspicere forholdet, for at opnå egen overbevisning om årsagen til det unormale forbrug.

Ansøgningsskema, som kan rekvireres hos vandværket (findes på hjemmesiden), skal returneres til vandværket i udfyldt stand, vedlagt dokumentation i form af eks. politianmeldelse, anmeldelse til forsikringsselskab, udtalelse fra VVS-installatør, faktura, fotos o. lign.

I lighed med ansøgning om fritagelse for betaling af rent vand jf. ovenstående, vil forbrugeren kunne ansøge Jammerbugt Forsyning A/S om fritagelse for betaling af spildevand, som ikke er løbet til kloak.